1. 'विरोधी पक्षाने भीती निर्माण केल्याने लोकांनी ऑक्सिजनसाठी धावपळ केली' - योगी आदित्यनाथ

विरोधी पक्षाने लोकांमध्ये कोरोनाची भीती निर्माण केल्याने लोक ऑक्सिजनसाठी धावपळ करू लागले आणि घाबरले, असा आरोप उत्तर प्रदेशचे मुख्यमंत्री योगी आदित्यनाथ यांनी केला आहे.  लोकसत्ताने हे वृत्त दिलं आहे. 

योगी आदित्यनाथ काही दिवसांपासून उत्तर प्रदेशमधील जिल्ह्यांच्या दौऱ्यावर आहेत. सोमवारी (17 मे) ते मुजफ्फरनगर येथे बोलत होते. साथीच्या आजारात लोकांना धीर देण्याची गरज असताना विरोधी पक्ष मात्र लोकांना घाबरवत आहेत असा आरोप त्यांनी केला.

उत्तर प्रदेशात 300 ऑक्सिजन प्लँट उभारण्याचं काम सुरू असल्याची माहिती योगी आदित्यनाथ यांनी यावेळी दिली, तसंच उत्तर प्रदेशामध्ये कोरोनाच्या सर्वाधिक चाचण्या झाल्याचंही ते म्हणाले.

आतापर्यंत साडेचार कोटी कोरोना चाचण्या झाल्याची माहिती त्यांनी दिली.

2. 'उद्धव ठाकरे यांची झापड मुंबईपुरती' - प्रकाश आंबेडकर

वंचित बहुजन आघाडीचे अध्यक्ष प्रकाश आंबेडकर यांनी मुख्यमंत्री उद्धव ठाकरे आणि उपमुख्यमंत्री अजित पवार यांच्यावर टीका केली आहे. 

राज्य संकटात असताना मुख्यमंत्र्यांची झापड... आणखी 4000 वर्णांसाठी लेख सुरू ठेवा:
केवळ मुंबईपुरती आणि उपमुख्यमंत्र्यांची केवळ बारामतीपुरती असल्याचा टोला प्रकाश आंबेडकर यांनी लगावला आहे. टीव्ही 9 ने वृत्त दिलं आहे.

ते म्हणाले, "या परिस्थितीमुळेच उच्च न्यायालय आदेश देत आहे. राज्यातली संकट दूर करण्यासाठी शासन सर्वतोपरी प्रयत्न करत आहे पण त्यांचे प्रयत्न तोकडे पडत आहेत."

कोरोनाच्या दुसऱ्या लाटेसाठी मोदी सरकार जबाबदार असल्याची टीकाही त्यांनी केलीय. ममता बॅनर्जी यांना निवडणुकीत हरवण्याच्या अट्टाहासामुळेच दुसऱ्या लाटेत अपयश आल्याचं आंबेडकर यांनी म्हटलं.

विरोधी पक्षनेते देवेंद्र फडणवीस यांनाही त्यांनी टोला लगावला आहे. पत्र लिहिण्यापेक्षा नागपुरात कोव्हिड सेंटर्स उभारावीत असा सल्ला प्रकाश आंबेडकर यांनी फडणवीसांना दिला.  

3. पंतप्रधान नरेंद्र मोदी यांच्या लोकप्रियतेला कोरोनाचा फटका?

देशातील कोरोना आरोग्य संकटात केंद्र सरकारला परिस्थिती हाताळण्यात अपयश आल्याची टीका सातत्याने मोदी सरकारवर केली जातेय. याचा फटका आता पंतप्रधान नरेंद्र मोदी यांच्या प्रतिमेलाही बसताना दिसतोय. कारण पहिल्यांदाच नरेंद्र मोदी यांच्या लोकप्रियतेचा आलेख कमालीचा घसरत असल्याचे चित्र आहे. 

द क्विंटने हे वृत्त दिलं आहे.

नरेंद्र मोदी

'मॉर्निंग कन्सल्ट' या अमेरिकेच्या 'ग्लोबल अप्रूव्हल रेटिंग'च्या आकडेवारीनुसार पंतप्रधान नरेंद्र मोदी यांच्या लोकप्रियतेचा आलेख घसरला असून अन्य एका सर्वेक्षणात तो 50 टक्क्यांपेक्षा खाली उतरला आहे.

ऑस्ट्रेलिया, जर्मनी, फ्रान्स, ब्राझील, भारत, कॅनडा, इटली, दक्षिण कोरिया,जपान, स्पेन, यूके, अमेरिका या देशांच्या राष्ट्राध्यक्षांच्या लोकप्रियेतेविषयी माहिती आणि आकडेवारी गोळा करणाऱ्या तसंच या देशातील प्रमुख नेत्यांना मान्यता देण्यासंदर्भात जनतेचे मत जाणून घेणाऱ्या मॉर्निंग कन्सल्टच्या 'ग्लोबल अप्रूव्हल रेटिंग'ची ताजी आकडेवारी समोर आली आहे.

त्यानुसार, सर्व प्रमुख नेत्यांमध्ये पंतप्रधान नरेंद्र मोदी सर्वात लोकप्रिय असले तरी 1 एप्रिल ते 11 मे या कालावधित त्यांच्या लोकप्रियतेमध्ये 10 टक्क्यांनी घसरण झाली आहे. एप्रिलपूर्वी मोदींचे 'अप्रूव्हल रेटिंग' 73 टक्के एवढे होते पण आता ते 63 टक्क्यांवर आलं आलं आहे.

भारतीय पॉलस्टरच्या ओआरमॅक्स मीडियाने घेतलेल्या सर्वेक्षणातही असंच चित्र आहे. त्यांनी विविध 23 राज्यांमध्ये सर्वसामान्यांकडून सर्वेक्षण करून घेतले. कोरोनाच्या दुसऱ्या लाटेपूर्वी नरेंद्र मोदी यांची...